
Újszerű spiro-pirazolinek előállítása és szerkezetvizsgálata

(E)-2-Benzilidén-6-metoxi-1-tetralonokból kiindulva, diazometánnal, tetrahidro-furán oldószerben, 1,3-dipoláris cikloaddícióval, regio- és sztereoszelektív folyamatokban, jó hozammal 10 db 6-metoxi-4’-(szubsztituált)fenil-3,4,4’,5’-tetrahidro-1H-spiro[naftalin-2-3’-pirazol]-1-ont állítottunk elő. A reagensként használt diazometánt N-metil-karbamidból kiindulva, N-metil-N-nitrozokarbamidon keresztül nyertük.
[image: ]
Az előállított vegyületek szerkezetét MS, 1H-NMR, 13C-NMR, 2D-NMR (COSY, NOESY, HSCQ, HMBC) spektroszkópiával bizonyítottuk.
A spiro-pirazolinek vastagbélráksejtekre gyakorolt antiproliferációs hatásának vizsgálata in vitro tesztekkel folyamatban van.

